jkorsvik/nowiki_second_scrape_merged huggingface dataset:
Lorentz Diderik Klüwer

Lorentz Diderich Klüwer (født 23. desember 1790, død 4. januar 1825) var en norsk offiser og antikvar. Han tilhørte Klüwerfamilien, og ble født på gården Bunes i Verdal i Nord-Trøndelag.
Han ble løytnant i 1808 og major i 1823. Med støtte fra Det Kongelige Norske Videnskabers Selskab, senere Vitenskapsmuseet ved NTNU, reiste han rundt, tegnet og beskrev historiske minnesmerker i tillegg til å tegne kart med innfelte bautasteiner og gravhauger. På en reise i Gudbrandsdalen fikk han høre en kjempevise, "Han Lage tjente i kongens gaard" som han skrev ned og fikk utgitt i 1823.
Klüwer var en dyktig militær kartograf, og det var i forbindelse med militærkartografi at han fikk øyet opp for forhistorie og lokaltopografi. Klüwers opptegnelser ble særlig verdifulle for senere arkeologi. I 1824 laget han et kart over de ennå synlige restene av Skånes skanse (1643–1747) i Levanger.
Tross sin korte levetid rakk han å bli svært anerkjent av sin samtid, og Klüwer fikk sitt gravsted på Domkirkegården.  


== Verk ==
Norske Mindesmærker. Trykt i det Wulfsbergske Bogtrykkerie, af R. Hviid. 1823.  Utkom i faksimileutgave i 1960.Kjempevise [fra Gudbrandsdalen]. Trondheim. 1969.  Illustrert av Arne E. Holm


== Litteratur ==
Anne Eriksen, Topografenes Verden. Fornminner og fortidsforståelse, Pax Forlag, Oslo 2007.


== Eksterne lenker ==
(en) Lorentz Diderik Klüwer – kategori av bilder, video eller lyd på Commons 
Lorentz Diderik Klüwer i Store norske leksikon
bilde av Klüwer
Klüwer om familiehistorien
Halvor Bergan

Halvor Bergan (født 8. august 1931 i Skien, død 3. mai 2015 samme sted) var biskop i Agder fra 1983 til 1998. Han hadde teologisk embetseksamen fra Det teologiske menighetsfakultet fra 1957 og tok deretter praktisk teologisk eksamen i 1958.


== Tjeneste ==
Han ble ordinert av biskop Karl Marthinussen til tjeneste som hjelpeprest i Håland prestegjeld i Stavanger bispedømme i 1958 og hadde denne tjenesten til 1966, da han ble utnevnt til hjelpeprest i Solum prestegjeld. Fra 1971 var han den første sokneprest i Nenset. Samtidig var han sykehusprest ved Telemark sentralsykehus. I 1980 ble han sokneprest i Sauherad. Tjenesten her ble ganske kort, for i 1983 ble han nominert til biskop i Agder, og etter en avstemning hvor han fikk overveldende flertall i alle instanser, ble han utnevnt til biskop etter Erling Utnem.
I 1980 tok han doktorgraden i kirkehistorie med en avhandling om skriftemålet i Den norske kirke fra reformasjonstiden til i dag. Dette var et engasjement han også hadde i sin tjeneste som biskop, hvor han også var opptatt av å styrke relasjonen mellom kirke og skole. Bergan har også lagt ned et stort arbeid i økumenisk arbeid mellom Den norske kirke og Den katolske kirke.
I 1996 fikk Bergan sterk kritikk fra mange hold, deriblant fra flere prester, for å ha gitt avskjed i nåde til en prest som var dømt for overgrep mot en 14 år gammel konfirmant-jente på Sørlandet. Dette innebar at presten hadde mulighet til å gjenoppta prestegjerningen senere.
Bergan ble pensjonist i januar 1999 og bosatte seg på Melum i Skien. Han ble etterfulgt av Olav Skjevesland som biskop i Agder.


== Tillitsverv ==
Bergan var medlem av en rekke nemnder og utvalg, blant annet:

Norsk Teologisk Nemnd
Forstanderskapet ved Menighetsfakultetet, og også ordfører i fire år
Norges Kristne Råd
Rådet for De internasjonale kirkefestspillene i Kristiansand


== Bibliografi ==
1982  Skriftemål og skriftestol : skriftemålet i den Norske kirke fra reformasjonstiden til idag / Halvor Bergan. – Oslo : Universitetsforl.,  286 s. : ill. Revidert utgave av  doktoravhandling, Universitetet i Oslo, 1980. Bibliografi: side 13-23. Engelsk sammendrag ISBN 82-00-05985-5
1996 Meninger om media, mennesker, menigheter / av Halvor Bergan. – Kristiansand : [Agder bispedømmeråd] , 1996 – 64 s. -Særtrykk til "Kirken her sør", Årbok for Agder Bispedømme,
1997 Kirkens enhet og troens fundamenter : innstilling fra et utvalg i Bispemøtet (Bergan, Bondevik og Osberg). [Oslo : Bispemøtet] ,  16 s. Bibliografi s. 15-16
1998 Skyldig og frikjent. Om skriftemålet/ av Halvor Bergan. – Kristiansand : [H. Bergan] , – 52 s.
2002  Drøm og virkelighet bak klosterets murer : Gimsøy nonnekloster 1110–1540 / Halvor Bergan ; illustrasjoner av Jonny Andvik ; [Porsgrunn] : Norgesforl., . – 128 s. : ill. ; 31 cm.  Sammendrag på engelsk. ISBN 82-91986-50-9
2005 Kong Sigurds jorsalferd : 1108 – 1111 : den unge kongen som ble Norges helt Norgesforl., 187 sider, illustrert ISBN 82-91986-75-4
Artikler i Kirken her sør/ Årbok for Agder hvert år fra 1985 til 1997.


== Referanser ==
DeWitt County

DeWitt County er navnet på to fylker i USA:

DeWitt County (Illinois)
DeWitt County (Texas)
Karnes County

Karnes County er et fylke i den amerikanske delstaten Texas. Det ligger i den sørlige delen av staten. Det grenser mot Gonzales County i nordøst, DeWitt County i øst, Goliad County i sørøst, Bee County i sør, Live Oak County i sørvest, Atascosa County i vest og mot Wilson County i nordvest.
Karnes Countys totale areal er 1 952 km² hvorav 8 km² er vann. I 2000 hadde fylket 15 446 innbyggere og administrasjonssenteret ligger i byen Karnes City. Fylket har fått sitt navn etter soldaten Henry Wax Karnes. 


== Byer ==
Falls City
Karnes City
Kenedy
Panna Maria
Runge


== Eksterne lenker ==
(en) Offisielt nettsted 
(en) Karnes County, Texas – kategori av bilder, video eller lyd på Commons
The Hærmætti Tysland Band

The Hærmætti Tysland Band er et trøndersk parodi-band som skriver og framfører låter i Terje Tyslands ånd.
I 2006 ga bandet ut CD-en Ørli Mornings, med slagere som «Rosali», «Homo no igjen» og «Øl over heile mæ».


== Fiktiv historie ==
The Hærmætti Tysland Band består av «brødreflokken» Tarjei Tysland (Frode Sander Øien), Tore Tysland (Lars Lien), Tony Tysland (Even Granås), Trond Tysland (Truls Lorentzen), samt «søskenbarnet» Truls Tysland (Erlend Smalås). På grunn av frykt for kemneren ble Tyslandbrødrene – og søskenbarnet – nødt til å hive seg inn i musikkbransjen. Spelekvinnen Turid Laila er også med på årets sommerturne rundt om i landet. Bandet hadde mange spillejobber denne sommeren, blant annet i Steinkjer der Turid Laila er født og oppvokst. 
Tyslandbrødrene kommer fra den urtrønderske bygda Tyslandsvika i Proppdal kommune. Selv om navnet tilsier at gjengen er i familiær tilknytning med selveste Terje Tysland, er det ingen blodsbånd mellom Tyslandene. Brødrene fra Proppdal har selv uttalt at slektskapet «sitter i magen og ryggen, da Terje Tysland har vært innom alle stilarter og er ryggraden i all fin musikk».


== Diskografi ==
Ørli mornings (2006)
Radio Tyslandsvika (2009)


== Eksterne lenker ==
Hjemmeside
Intervju med bandet
Live Oak County

Live Oak County er et fylke i den amerikanske delstaten Texas. Det ligger i den sørlige delen av staten. Det grenser mot Karnes County i nordøst, Bee County i øst, San Patricio County i sørøst, Jim Wells County i sør, Duval County i sørvest, McMullen County i vest og mot Atascosa County i nordvest.
Live Oak Countys totale areal er 2 794 km² hvorav 110 km² er vann. År 2010 hadde fylket 11 531 innbyggere og administrasjonssenteret ligger i byen George West. 


== Byer ==
George West
Ray Point
Three Rivers


== Referanser ==


== Eksterne lenker ==
(en) Offisielt nettsted 
(en) Live Oak County, Texas – kategori av bilder, video eller lyd på Commons
McMullen County

McMullen County er et fylke i den amerikanske delstaten Texas. Det ligger i den sørlige delen av staten. Det grenser mot Atascosa County i nord, Live Oak County i øst, Duval County i sør, Webb County i sørvest, La Salle County i vest og mot Frio County i nordvest.
McMullen Countys totale areal er 2 959 km² hvorav 77 km² er vann. I 2000 hadde fylket 851 innbyggere og administrasjonssenteret ligger i Tilden. Fylket har fått sitt navn etter John McMullen.


== Eksterne lenker ==
(en) Offisielt nettsted 
(en) McMullen County, Texas – kategori av bilder, video eller lyd på Commons
Drektighet (maritim)

Drektighet brukt i maritim sammenheng er det offisielle mål for størrelsen av handelsskip, og angis i enheten registertonn. 1 registertonn = 100 kubikkfot = 2,83 kubikkmeter(m³), altså et rent volummål. Bruttodrektigheten angir skipets størrelse i totalt innvendig volum, mens nettodrektigheten er ment å angi skipets evne til å bringe fortjeneste/last.  Nettodrektigheten er avledet av bruttodrektigheten ved at blant annet maskinrom, navigasjonsrom og mannskapsrom er fratrukket.


== Se også ==
Tonnasje
La Salle County (Texas)

La Salle County er et fylke i den amerikanske delstaten Texas. Det ligger i den sørlige delen av staten. Det grenser mot Frio County i nord, Atascosa County i nordøst, McMullen County i øst, Webb County i sør og mot Dimmit County i vest.
La Salle Countys totale areal er 3 870 km² hvorav 14 km² er vann. I år 2000 hadde fylket 5 866 innbyggere og administrasjonssenteret ligger i byen Cotulla. Fylket har fått sitt navn etter den franske oppdageren René-Robert Cavelier, Sieur de La Salle.


== Eksterne lenker ==
(en) Offisielt nettsted 
(en) La Salle County, Texas – kategori av bilder, video eller lyd på Commons
Frio County

Frio County er et fylke i den amerikanske delstaten Texas. Det ligger i den sørlige delen av staten. Det grenser mot Medina County i nord, Atascosa County i øst, La Salle County i sør, Dimmit County i sørvest og mot Zavala County i vest.
Frio Countys totale areal er 2 938 km² hvorav 3 km² er vann. I 2000 hadde fylket 16 252 innbyggere og administrasjonssenteret ligger i byen Pearsall. Fylket har fått sitt navn etter elven Frio River.


== Byer ==
Bigfoot
Dilley
Hilltop
Moore
North Pearsall
Pearsall
West Pearsall


== Eksterne lenker ==
(en) Offisielt nettsted 
(en) Frio County, Texas – kategori av bilder, video eller lyd på Commons
Haldor Røyne

Haldor Røyne (født 10. september 1908 i Øystre Slidre, død 1979) var en spelemann fra Valdres.
Haldor kom fra den største folkemusikk-slekta i Øystre Slidre, og var sønn av Torstein Røyne og Rangdi Haldorsdotter Rudi. Han begynte å spille da han var rundt ti år gammel, og lærte mye av Ola Okshovd. Røyne holdt i live spellet etter Okshovd resten av livet, og kalte ham gjerne en «spelemann av Guds nåde».
Han gikk to år på Storhove Landbruksskole, og i 1938 tok Røyne eksamen ved Landbrukshøyskolen på Ås. Han arbeidet noen år ved Valdres landbruksskole på Leira. Han var knyttet til landbrukshøyskolen på Ås store deler av livet.
Haldor Røyne var regnet som en viktig kilde til opplysninger om eldre spelemenn i Valdres, og hadde flere radioprogrammer for NRK. 
Haldor Røynes ærespris deles ut på Jørn Hilme-stemnet annethvert år, til en utøver som har gjort seg bemerket innenfor folkemusikkformidling i Valdres.
Zavala County

Zavala County er et fylke i den amerikanske delstaten Texas. Det ligger i den sørlige delen av staten. Det grenser mot Uvalde County i nord, Frio County i øst, Dimmit County i sør og mot Maverick County i vest.
Zavala Countys totale areal er 3 371 km² hvorav 8 km² er vann. I 2000 hadde fylket 11 600 innbyggere og administrasjonssenteret ligger i byen Crystal City. Fylket har fått sitt navn etter Lorenzo de Zavala som var republikken Texas første visepresident.


== Byer ==
Batesville
Cometa
Chula Vista-River Spur
Crystal City
La Pryor
Las Colonias
Loma Vista


== Eksterne lenker ==
(en) Offisielt nettsted 
(en) Zavala County, Texas – kategori av bilder, video eller lyd på Commons
Uvalde County

Uvalde County er et fylke i den amerikanske delstaten Texas. Det ligger i den sørlige delen av staten. Det grenser mot Real County i nord, Bandera County i nordøst, Medina County i øst, Zavala County i sør, Kinney County i vest og mot Edwards County i nordvest.
Uvalde Countys totale areal er 4 037 km² hvorav 5 km² er vann. I 2000 hadde fylket 25 926 innbyggere og administrasjonssenteret ligger i byen Uvalde. Fylket har fått sitt navn etter Juan de Ugalde.


== Byer ==
Knippa
Sabinal
Utopia
Uvalde
Uvalde Estates


== Eksterne lenker ==
(en) Offisielt nettsted 
(en) Uvalde County, Texas – kategori av bilder, video eller lyd på Commons
Kivlemøyane (sagn)

Kivlemøyane er et kjent sagn fra Kivledalen ovenfor Seljord i Telemark. Sagnet er første gang referert av Andreas Faye og Magnus Brostrup Landstad. Ivar Aasen har også en tidlig nedtegning.
Kivlemøyane handler om tre unge jenter som var ute og gjette midt i kirketida. Mens de holdt på, begynte de å blåse i lurene sine. Dette kunne høres inn i kirken. Presten gikk ut og forbannet jentene som straks ble til stein. De tre steinene står i Kivledalen den dag i dag. 
Sagnet om Kivlemøyane er også utformet som bygdevise,  blant annet sunget av Aslak Brekke. I visa heter jentene Kari, Mari og Gro.
Fortellingen er forøvrig knyttet til slåttekrinsen Kivlemøyane. Disse Kivleslåttene eller Systerslåttene som de også kalles, blir gjerne spilt som en hardingfelesuite på tre stykker: en gangar, en springar og en lyarslått. Flere av Kivleslåttene spilles på trollstilt fele. En Kivleslått er overlevert på seljefløyte.
Medina County (Texas)

Medina County er et fylke i den amerikanske delstaten Texas. Det ligger i den sørlige delen av staten. Det grenser mot Bandera County i nord, Bexar County i øst, Atascosa County i sørøst, Frio County i sør og mot Uvalde County i vest.
Medina Countys totale areal er 3 456 km² hvorav 18 km² er vann. I 2000 hadde fylket 39 304 innbyggere og administrasjonssenteret ligger i byen Hondo. Fylket har fått sitt navn etter elven Medina River.


== Eksterne lenker ==
(en) Offisielt nettsted 
(en) Medina County, Texas – kategori av bilder, video eller lyd på Commons
Fanteladda

Fanteladda eller Vesle Kari Rud er navnet på en slått med et tilhørende sagn, som finnes i varianter fra Valdres til Telemark. Jenta heter fanteladda i Valdres og Telemark, men Kari Rud i Hallingdal. En variant med det navnet finnes også i Valdres.
Fortellingen er om ei jente som var altfor glad i å danse, og som til slutt ble budt opp av en fremmedkar som danset med henne til hun lå død på gulvet. Sagnet forteller at spelemannen sluttet å spille, men fela låt selv om han la den ned i feleskrinet. Sagnet har et åpenbart moralsk budskap – fremmedkaren er ingen andre enn djevelen.
Slåtten er spilt på Langeleik i Valdres, og stevet som er knytta til slåtten har her flere vers. Hardingfele-slåtten er noe annerledes bygd opp. Slåttene fra Hallingdal og Telemark hører til andre variantgrupper enn den i Valdres. 
Stevet er imidlertid felles for Valdres og Telemark:

Fanteladda, ho var like sæl,
om ho dansa seg spent i hel.Hallingdalsvarianten legger orda i munnen på fremmedkaren:

Huttemegtu, vesle Kari Rud
Kom, skal du få danse metta di, du.
Eg skal deg snu, det må du tru
so lenge du står på føto di, du.Et beslektet sang fra England handler om et helt gjestebud som danser på tross av helligdagsfreden, og blir straffet av en fremmed spelemann som spiller slik at alle blir tvunget til å danse til de ligger som døde. Denne spelemannen er også djevelen. Etterpå blir alle gjort til stein.
Atascosa County

Atascosa County er et fylke i den amerikanske delstaten Texas. Det ligger i den sørlige delen av staten. Det grenser mot Bexar County i nord, Wilson County i nordøst, Karnes County i øst, Live Oak County i sørøst, McMullen County i sør, La Salle County i sørvest, Frio County i vest og mot Medina County i nordvest.
Atascosa Countys totale areal er 3 200 km² hvorav 9 km² er vann. I 2000 hadde fylket 38 628 innbyggere og administrasjonssenteret ligger i byen Jourdanton. Fylket har fått sitt navn etter elven Atascosa River.


== Referanser ==


== Eksterne lenker ==
(en) Offisielt nettsted 
(en) Atascosa County, Texas – kategori av bilder, video eller lyd på Commons
Wharton County

Wharton County er et fylke i den amerikanske delstaten Texas. Det ligger i de sørøstlige delene av staten. Det grenser mot Austin County i nord, Fort Bend County i nordøst, Brazoria County i øst, Matagorda County i sørøst Jackson County i sørvest og mot Colorado County i nordvest.
Wharton Countys totale areal er 2 835 km² hvorav 11 km² er vann. I 2000 hadde fylket 41 188 innbyggere og administrasjonssenteret ligger i byen Wharton. 


== Byer ==
Boling-Iago
East Bernard
El Campo
Hungerford
Louise
Wharton


== Eksterne lenker ==
(en) Offisielt nettsted 
(en) Wharton County, Texas – kategori av bilder, video eller lyd på Commons
Fredrik Norén

Fredrik Norén (født 21. april 1941, død 13. mai 2016) var en svensk jazzmusiker (trommer), kjent fra en rekke utgivelser.
På 60-tallet var han aktiv i Gyllene Cirkeln-miljøet og spilte med besøkende storheter som
Ben Webster og Dexter Gordon.
På 70-tallet var han med i Lars Gullins band.
Hans eget F.N. Band (1978) har fostret en rekke unge jazztalent og
gitt ut en mengde innspillinger, den første Jazz in Sweden (1980).
Videre utkom The snake (1984),
Juan Carlos (1988) og
To Mr J (1990).
På hans eget plateselskap fortsatte man med
City Sounds, live fra Fasching jazzklubb i Stockholm (1991),
One day in May med vokalist Lina Nyberg (1995),
The pelican (1997),
T (1999),
'FNB Plays (2002),
Moon rush
og Live at Glenn Miller Café.
Besetningen har variert noe, nå senest
Lars Ekman bass, Peter Fredman altsaksofon, Calle Bagge/Jonas Östholm piano og Nils Janson trompet.
Med Joakim Milder, Bobo Stenson og Palle Danielsson ga han ut Sister Majs blouse (1993) som ga Grammis – senere utkom Epilogue med musikk av Börje Fredriksson (1998).
I trio med Christian Spering og Joakim Milder utkom Associations.
I kvartett med Bernt Rosengren, Lars Sjösten og Palle Danielsson ga han ut Late date med musikk av Lars Gullin.
Selv ga han ut Sweden Bahia connection – Coneccão Suecia Bahia innspilt i Brasil med brasilianske artister (2004).
Han mottok Lars Gullin-prisen (2006) og Lars Färnlöf-prisen (2006).
Han driver også eget plateselskap, Mirrors.
En annen Fredrik Norén er en svensk jazztrompetist, leder av Stockholm Jazz Orchestra.


== Referanser ==


== Eksterne lenker ==
(en) Fredrik Norén på Discogs 
(en) Fredrik Norén på MusicBrainz 
Fredrik Norén hjemmeside
Colorado County

Colorado County er et fylke i den amerikanske delstaten Texas. Det grenser mot Austin County i nordøst, Wharton County i sørvest, Jackson County i sør, Lavaca County i sørvest og mot Fayette County i nordvest.
Colorado Countys totale areal er 2 522 km² hvorav 28 km² er vann. I 2000 hadde fylket 20 390 innbyggere og administrasjonssenteret ligger i byen Columbus. Fylket har fått sitt navn etter elven Colorado. 


== Eksterne lenker ==
(en) Offisielt nettsted 
(en) Colorado County, Texas – kategori av bilder, video eller lyd på Commons
Lavaca County

Lavaca County er et fylke i den amerikanske delstaten Texas. Det grenser mot Fayette County i nord, Colorado County i nordøst, Jackson County i sørøst, Victoria County i sør, DeWitt County i sørvest og mot Gonzales County i nordvest.
Lavaca Countys totale areal er 2 513 km² hvorav 1 km² er vann. År 2000 hadde fylket 19 210 innbyggere og administrasjonssenteret ligger i byen Hallettsville. Fylket har fått sitt navn etter elven Lavaca River. 


== Byer ==
Hallettsville
Moulton
Shiner


== Eksterne lenker ==
(en) Offisielt nettsted 
(en) Lavaca County, Texas – kategori av bilder, video eller lyd på Commons
Fri Flyt (magasin)

Fri Flyt er et norskspråklig sportsmagasin, med fokus på friluftsliv, skisport, klatring og vannsport. Magasinet ble etablert av Anders Waage Nilsen og Eivind Eidslott i 1998. Erlend Sande har siden 2004 vært ansvarlig redaktør for magasinet. Selskapet Fri Flyt AS gir også ut magasinene Terrengsykkel, Ute, Klatring og  Landevei. 
Magasinet Fri Flyt kommer ut med åtte årlige utgaver. 
Fri Flyt fikk i 2017 Fjellskikkprisen fra Røde Kors for sitt arbeide for å formidle viktigheten av trygg ferdsel. 
Fri Flyt har gitt en rekke bøker om topptur på ski. Trygge Toppturer, Toppturer i Troms og Toppturar i Sunsmørsalpane.     


== Opplag ==
Bekreftede netto opplagstall fra Mediebedriftenes Landsforening siste årene:
2012: 9 981
2013: 10 078
2014: 8 833
2015: 8 869
2016: 9 380


== Referanser ==


== Eksterne lenker ==
Offisielt nettsted
Terrengsykkel.no
Fjellfilmfestivalen

Fjellfilmfestivalen er en årlig filmfestival som nylig er flyttet til Gjendesheim i Jotunheimen. Festivalen fokuserer på friluftsliv og fjellkultur. 
Arrangementet ble etablert i 2003 etter et initiativ av Anders Waage Nilsen og avdøde Ole Berge Drægni, daværende eier av Turtagrø Hotell. Fjellfilmfestivalen arrangeres av Stiftelsen Fjellkultur, som er opprettet av Fri flyt og Den Norske Turistforening, vanligvis i midten av september.
I 2008 ble det satt ny deltakerrekord med 700 betalende deltakere. Det var også første gang det var filmvisning på Fannaråken


== Eksterne lenker ==
Fjellfilm.no
Gonzales County

Gonzales County er et fylke i den amerikanske delstaten Texas. Det grenser mot Fayette County i nordvest, Lavaca County i øst, Dewitt County i sørøst, Karnes County og Wilson County i sørvest, Guadalupe County i vest og mot Caldwell County i nordvest.
Gonzales Countys totale areal er 2 771 km² hvorav 5 km² er vann. I 2000 hadde fylket 18 628 innbyggere og administrasjonssenteret ligger i byen Gonzales.
Fylket regnes ofte til regionen Central Texas, da til denne regionens ytre belte av counties.


== Byer ==
Gonzales
Nixon
Smiley
Waelder


== Eksterne lenker ==
(en) Offisielt nettsted 
(en) Gonzales County, Texas – kategori av bilder, video eller lyd på Commons
Lina Nyberg

Lina Nyberg (født 1970 i Stockholm) er en svensk jazzvokalist og komponist, kjent fra en rekke samarbeid og utgivelser.


=== Biografi ===
Hennes debut kom i duo med Esbjörn Svensson piano (Close, 1990).  Derpå tok hun utdannelse ved Kungliga Musikhögskolan (1991–93), samtidig med at hun drev egen L.N. Kvintett (1990–), bestående av Per Johansson saksofon, Esbjörn Svensson piano, Dan Berglund bass og Mikel Ulfberg trommer. De ga ut When the smile shines through (1995) som ga Grammis.
Med Jacob Karlzon piano kom Temper (1997). Hun ga også ut OPEN (1998) og Smile (2000) i trio med Palle Danielsson bass og Anders Persson piano. Med Anders Jormin bass utkom Brasilien (2001). I trio med Anders Persson piano og Yasuhito Mori bass utkom A songbook (2003). Hun leder nytt band med Mathias Landaeus  piano, Torbjörn Zetterberg bass og Sebastian Notini trommer.  Gruppen ga ut den brasilinspirerte Time med hennes egne komposisjoner (2003) og Saragasso (2004).
Nyberg mottok Jazzkannan 2002 og var i Norge på Kongsberg Jazzfestival 2004.
Lina Nyberg er gift med saksofonisten Fredrik Ljungkvist (som hun har en datter med) og er selv datter av kunstneren Marja Ruta og illustratøren og tegneren Ola Nyberg.


=== Diskografi ===
Album

1993 – Close (Prophone)
1994 – When the Smile Shines Through
1996 – So Many Stars
1997 – Temper
1998 – Open
2000 – Smile
2001 – Brasilien
2003 – Time
2004 – A Song Book
2004 – Saragasso
2006 – Tellus
2007 – Brasil Big Bom
2009 – The Show
2010 – West Side Story
2011 – Palaver
2014 – The Sirenades
2016 – Aerials
2017 – Terrestrial
2020 – The Clouds
2021 – The Night and the Music
2022 – Anniverse


== Utmerkelser og priser ==
2011 – Jazzkatten
2014 – Lars Gullin-prisen
2014 – Bert Levins stiftelse för jazzmusik
2016 – Kungliga Musikaliska Akademins jazzpris
2017 – Gyllene skivan for albumet "Terrestrial"


== Referanser ==


== Eksterne lenker ==
(en) Offisielt nettsted 
(en) Lina Nyberg på Discogs 
(en) Lina Nyberg på MusicBrainz 
(en) Lina Nyberg på Songkick 
(en) Lina Nyberg på Last.fm 
Lina Nyberg på Facebook 
Lina Nyberg på Myspace